Rampung nyanyi tembang ‘Wiwit Aku Isih Bayi’ Bu Eny durung kersa ngendikan. Nanging malah genti nyanyi lagu ‘Kulihat Ibu Pertiwi Sedang Bersusah Hati’. Bali maneh kabeh sing ngrungokake padha trenyuh, kelingan nalika desane kena musibah bencana alam awujud lindhu gedhe taun 2006 sing nggawa banten jiwa lan bandha beya akeh banget, banjur kelingan uga bencana kurdhane Gunung Merapi taun 2010 sing nggawa banten jiwa lan bandha beya uga ora sethithik. Sadurunge tembang rampung sing padha krungu tembang kuwi kelingan maneh warta sing ditonton ing tivi lagi wae: banjir sing sasat arep ngelem Jakarta ing kawitan taun 2013 iki sing uga nggawa banten bandha beya kang ora sethitihk. Kabeh padha trenyuh. Ora krasa wong papat, kalebu sing lagi nyanyi padha netesake luh. Mbareng padha eling, wong papat banjur ngelapi luh kang dleweran nelesi pipi nganggo telapak tangane.